als_Latn tur_Latn ron_Latn
Atleti afrikano-jugor, Oskar Pistorius u paraqit sot per here te pare ne gjykate, qe prej lirimit te tij me kusht pak muaj me pare. Pistorius akuzohet per vrasjen e te dashures se tij, modeles Riva Stinkamp, mbremjen e Shen Valentinit, pasi kjo e fundit kishte hyre ne banese fshehurazi, per t’i bere nje surprize sportistit. Megjithate, seanca ndaj Pistorius u shty per ne muajin gusht, pasi prokuroret kerkuan me shume kohe per mbledhjen e provave. Sipas korrespondenteve te “BBC”, gjyqi i plote ndaj atletit mund te nise vetem ne fillim te vitit te ardhshem. Oskar Pistorius u be i famshem ne Olimpiaden e Londres, vitin e kaluar, si sportisti qe fitoi medalje ari edhe pse nuk ka kembe, por ne vend te tyre perdor proteza. Ai e ka pranuar vrasjen e te dashures me 14 shkurt, por sipas tij, ka pandehur se ne shtepi kishin hyre hajdute dhe se ka qelluar per vetembrojtje. Ngjarja beri buje ne media dhe hetuesit kane hedhur dyshime, se vrasja mund te kete qene e qellimshme dhe jo ashtu siç pretendon atleti.
als_Latn